# Επίσημη Εφημερίδα C 342A/25 Α

| | ISSN 1977-0901 |
| --- | --- |
| Επίσημη Εφημερίδα
  της Ευρωπαϊκής Ένωσης | C 342A |
| | |
| Έκδοση στην ελληνική γλώσσα | Ανακοινώσεις και Πληροφορίες | 64ό έτος25 Αυγούστου 2021 |

ISSN 1977-0901

Επίσημη Εφημερίδα

της Ευρωπαϊκής Ένωσης

C 342A

Έκδοση στην ελληνική γλώσσα

Ανακοινώσεις και Πληροφορίες

64ό έτος25 Αυγούστου 2021

---

| Περιεχόμενα | Σελίδα |
| --- | --- |
| | V   Γνωστοποιήσεις |
| | ΔΙΟΙΚΗΤΙΚΕΣ ΔΙΑΔΙΚΑΣΙΕΣ |
| | Ευρωπαϊκή Επιτροπή |
| 2021/C 342 A/01 | Οργανισμός της Ευρωπαϊκής Ένωσης για την Κατάρτιση στον Τομέα της Επιβολής του Νόμου (CEPOL) — Προκήρυξη κενής θέσης για τα καθήκοντα του/της εκτελεστικού/-ής διευθυντή/-ριας (Έκτακτος/-η υπάλληλος — Βαθμός AD 14) — COM/2021/20066 | 1 |

Περιεχόμενα

Σελίδα

V   Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Επιτροπή

2021/C 342 A/01

Οργανισμός της Ευρωπαϊκής Ένωσης για την Κατάρτιση στον Τομέα της Επιβολής του Νόμου (CEPOL) — Προκήρυξη κενής θέσης για τα καθήκοντα του/της εκτελεστικού/-ής διευθυντή/-ριας (Έκτακτος/-η υπάλληλος — Βαθμός AD 14) — COM/2021/20066

1

---

| EL | |
| --- | --- |

EL

---

V Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Επιτροπή

| 25.8.2021 | EL | Επίσημη Εφημερίδα της Ευρωπαϊκής Ένωσης | CA 342/1 |
| --- | --- | --- | --- |

25.8.2021

EL

Επίσημη Εφημερίδα της Ευρωπαϊκής Ένωσης

CA 342/1

---

Οργανισμός της Ευρωπαϊκής Ένωσης για την Κατάρτιση στον Τομέα της Επιβολής του Νόμου (CEPOL)

Προκήρυξη κενής θέσης για τα καθήκοντα του/της εκτελεστικού/-ής διευθυντή/-ριας

(Έκτακτος/-η υπάλληλος — Βαθμός AD 14)

COM/2021/20066

(2021/C 342 A/01)

Ποιοι είμαστε

Ο CEPOL ιδρύθηκε ως η Ευρωπαϊκή Αστυνομική Ακαδημία με την απόφαση 2000/820/ΔΕΥ του Συμβουλίου (1)· άρχισε να λειτουργεί την 1η Ιανουαρίου 2001 και κατέστη Οργανισμός το 2005. Από την 1η Ιουλίου 2016 (έναρξη εφαρμογής του κανονισμού του CEPOL (2)) ο CEPOL μετατράπηκε στον Οργανισμό της Ευρωπαϊκής Ένωσης για την Κατάρτιση στον Τομέα της Επιβολής του Νόμου. Από την 1η Οκτωβρίου 2014 η έδρα του CEPOL βρίσκεται στη Βουδαπέστη (Ουγγαρία). Ο οργανισμός σήμερα απασχολεί 56 υπαλλήλους και έχει προϋπολογισμό ύψους περίπου 10,6 εκατομμυρίων EUR.

Αποστολή του CEPOL είναι να παρέχει ευκαιρίες κατάρτισης και μάθησης σε αστυνομικούς υπαλλήλους σε όλη την ΕΕ, με σκοπό να ενισχύσει τη διασυνοριακή αστυνομική συνεργασία σε θέματα ζωτικής σημασίας για την εσωτερική ασφάλεια της Ευρωπαϊκής Ένωσης και των πολιτών της. Η κατάρτιση καλύπτει θέματα που κυμαίνονται από βασικά εργαλεία και μηχανισμούς διασυνοριακής συνεργασίας έως τεχνικές επιβολής του νόμου, και από σοβαρά εγκληματικά φαινόμενα έως την ανάπτυξη ηγετικών δεξιοτήτων, σύμφωνα με τις πολιτικές της ΕΕ στον τομέα της εσωτερικής ασφάλειας. Οι δραστηριότητες έχουν σχεδιαστεί για τη μετάδοση των γνώσεων, αλλά και με σκοπό να διευκολύνουν την ανταλλαγή εμπειρογνωσίας και βέλτιστων πρακτικών και να συμβάλουν στην ανάπτυξη μιας κοινής ευρωπαϊκής παιδείας στον τομέα της επιβολής του νόμου. Ο CEPOL βρίσκεται σε μια συγκυρία σημαντικών εξελίξεων, συμπεριλαμβανομένης της ανάγκης αντιμετώπισης των εξελισσόμενων απειλών για την ασφάλεια στην ψηφιακή εποχή, οι οποίες απαιτούν νέες και συνεχώς μεταβαλλόμενες δεξιότητες επιβολής του νόμου στην ΕΕ, με σκοπό την ενίσχυση της ευρωπαϊκής αστυνομικής συνεργασίας. Ο CEPOL αναμένεται να διαδραματίσει σημαντικό ρόλο στην εφαρμογή των ειδικών στρατηγικών εσωτερικής ασφάλειας που έχει εγκρίνει η Επιτροπή, μεταξύ άλλων:

| — | Στρατηγική της ΕΕ για την αντιμετώπιση του οργανωμένου εγκλήματος 2021-2025, 14 Απριλίου 2021 |
| --- | --- |

—

Στρατηγική της ΕΕ για την αντιμετώπιση του οργανωμένου εγκλήματος 2021-2025, 14 Απριλίου 2021

| — | Στρατηγική της ΕΕ για την καταπολέμηση της εμπορίας ανθρώπων 2021-2025, 14 Απριλίου 2021 |
| --- | --- |

—

Στρατηγική της ΕΕ για την καταπολέμηση της εμπορίας ανθρώπων 2021-2025, 14 Απριλίου 2021

| — | Στρατηγική της ΕΕ για τα ναρκωτικά 2021-2025, 18 Δεκεμβρίου 2020 |
| --- | --- |

—

Στρατηγική της ΕΕ για τα ναρκωτικά 2021-2025, 18 Δεκεμβρίου 2020

| — | Θεματολόγιο για την καταπολέμηση της τρομοκρατίας, 9 Δεκεμβρίου 2020 |
| --- | --- |

—

Θεματολόγιο για την καταπολέμηση της τρομοκρατίας, 9 Δεκεμβρίου 2020

| — | Στρατηγική της ΕΕ για αποτελεσματικότερη καταπολέμηση της σεξουαλικής κακοποίησης παιδιών, 24 Ιουλίου 2020 |
| --- | --- |

—

Στρατηγική της ΕΕ για αποτελεσματικότερη καταπολέμηση της σεξουαλικής κακοποίησης παιδιών, 24 Ιουλίου 2020

| — | Σχέδιο δράσης της ΕΕ κατά της διακίνησης πυροβόλων όπλων, 24 Ιουλίου 2020 |
| --- | --- |

—

Σχέδιο δράσης της ΕΕ κατά της διακίνησης πυροβόλων όπλων, 24 Ιουλίου 2020

| — | Θεματολόγιο και σχέδιο δράσης της ΕΕ για τα ναρκωτικά 2021-2025, 24 Ιουλίου 2020 |
| --- | --- |

—

Θεματολόγιο και σχέδιο δράσης της ΕΕ για τα ναρκωτικά 2021-2025, 24 Ιουλίου 2020

Επιπλέον, ο CEPOL αναμένεται να διαδραματίσει βασικό ρόλο στην εφαρμογή της νέας στρατηγικής για έναν πλήρως λειτουργικό και ανθεκτικό χώρο Σένγκεν, όπως παρουσιάστηκε από την Επιτροπή στις 2 Ιουνίου 2021, λαμβανομένου υπόψη ότι σε έναν χώρο χωρίς ελέγχους στα εσωτερικά σύνορα, τα κράτη μέλη πρέπει να συνεργάζονται σε άλλα συμπληρωματικά μέτρα στους τομείς της ασφάλειας, καθώς και της αστυνομικής και της δικαστικής συνεργασίας.

Ιστότοπος για περισσότερες πληροφορίες: www.cepol.europa.eu/el

Τι προτείνουμε

Ο/Η εκτελεστικός/-ή διευθυντής/-ρια είναι υπεύθυνος/-η για την καθημερινή διοίκηση του CEPOL και είναι ο/η νόμιμος/-η εκπρόσωπος του Οργανισμού. Λογοδοτεί στο διοικητικό συμβούλιο και είναι υπεύθυνος/-η για την εφαρμογή των αποφάσεων που λαμβάνει το διοικητικό συμβούλιο. Υποβάλλει έκθεση στο Ευρωπαϊκό Κοινοβούλιο σχετικά με την εκτέλεση των καθηκόντων του/της κατόπιν σχετικού αιτήματος. Το Συμβούλιο μπορεί να καλέσει τον/την εκτελεστικό/-ή διευθυντή/-ρια να υποβάλει έκθεση σχετικά με την εκτέλεση των καθηκόντων του/της.

Ο/Η εκτελεστικός/-ή διευθυντής/-ρια θα τηρεί τις αυστηρότερες αρχές ακεραιότητας και δεοντολογίας. Καλείται να συμβάλει στην ανάπτυξη ενός σύγχρονου και εύκολα αναγνωρίσιμου οράματος για τον Οργανισμό, εστιάζοντας παράλληλα στην ενωσιακή προστιθέμενη αξία του. Αναμένεται να ενισχύσει την εταιρική διακυβέρνηση και νοοτροπία του Οργανισμού, τόσο από την άποψη των διευθυντικών δεξιοτήτων όσο και έναντι των εξωτερικών ομολόγων του. Είναι υπεύθυνος/-η για τη δημιουργία και τη διαχείριση των διοικητικών, επιχειρησιακών και οικονομικών δομών που απαιτούνται για την αποδοτική λειτουργία του οργανισμού. Πρέπει να διασφαλίσει ότι ο CEPOL παρέχει κατάρτιση και προϊόντα που ανταποκρίνονται στις εξελισσόμενες ανάγκες επιβολής του νόμου και ότι συνεργάζεται στενά με την Ευρωπόλ προς τον σκοπό αυτόν.

Με την επιφύλαξη των εξουσιών της Επιτροπής και του διοικητικού συμβουλίου, ο/η εκτελεστικός/-ή διευθυντής/-ρια αναλαμβάνει την πλήρη ευθύνη για την εκτέλεση των καθηκόντων που έχουν ανατεθεί στον CEPOL. Τα περαιτέρω ειδικά καθήκοντα του/της εκτελεστικού/-ής διευθυντή/-ριας περιλαμβάνουν:

| 1) | τη συμμετοχή του CEPOL σε συνεχή διάλογο με την Ευρωπαϊκή Επιτροπή και τα άλλα θεσμικά όργανα της ΕΕ, με σκοπό την παρακολούθηση και την εφαρμογή όλων των πολιτικών της ΕΕ στους συναφείς τομείς στους οποίους δραστηριοποιείται ο CEPOL· |
| --- | --- |

1)

τη συμμετοχή του CEPOL σε συνεχή διάλογο με την Ευρωπαϊκή Επιτροπή και τα άλλα θεσμικά όργανα της ΕΕ, με σκοπό την παρακολούθηση και την εφαρμογή όλων των πολιτικών της ΕΕ στους συναφείς τομείς στους οποίους δραστηριοποιείται ο CEPOL·

| 2) | την καταβολή προσπαθειών για την παροχή υπερσύγχρονων υπηρεσιών στις αρχές επιβολής του νόμου, με παράλληλη προσαρμογή στις εξελισσόμενες απειλές και τις ανάγκες των κρατών μελών· |
| --- | --- |

2)

την καταβολή προσπαθειών για την παροχή υπερσύγχρονων υπηρεσιών στις αρχές επιβολής του νόμου, με παράλληλη προσαρμογή στις εξελισσόμενες απειλές και τις ανάγκες των κρατών μελών·

| 3) | τον ενστερνισμό όλων των προκλήσεων που αντιμετωπίζει ο Οργανισμός, συμπεριλαμβανομένων, μεταξύ άλλων, της στρατηγικής ψηφιοποίησης και της διαδικασίας διαλειτουργικότητας· |
| --- | --- |

3)

τον ενστερνισμό όλων των προκλήσεων που αντιμετωπίζει ο Οργανισμός, συμπεριλαμβανομένων, μεταξύ άλλων, της στρατηγικής ψηφιοποίησης και της διαδικασίας διαλειτουργικότητας·

| 4) | την υποβολή προτάσεων στο διοικητικό συμβούλιο σχετικά με τη συγκρότηση των εσωτερικών δομών του CEPOL και, εφόσον κρίνεται αναγκαίο, την τροποποίησή τους· |
| --- | --- |

4)

την υποβολή προτάσεων στο διοικητικό συμβούλιο σχετικά με τη συγκρότηση των εσωτερικών δομών του CEPOL και, εφόσον κρίνεται αναγκαίο, την τροποποίησή τους·

| 5) | την κατάρτιση του σχεδίου πολυετούς προγράμματος εργασίας και των σχεδίων ετήσιων προγραμμάτων εργασίας και την υποβολή τους στο διοικητικό συμβούλιο κατόπιν διαβούλευσης με την Επιτροπή· |
| --- | --- |

5)

την κατάρτιση του σχεδίου πολυετούς προγράμματος εργασίας και των σχεδίων ετήσιων προγραμμάτων εργασίας και την υποβολή τους στο διοικητικό συμβούλιο κατόπιν διαβούλευσης με την Επιτροπή·

| 6) | την υλοποίηση του πολυετούς προγράμματος εργασίας και των ετήσιων προγραμμάτων εργασίας και την υποβολή στο διοικητικό συμβούλιο εκθέσεων σχετικά με την εφαρμογή τους· |
| --- | --- |

6)

την υλοποίηση του πολυετούς προγράμματος εργασίας και των ετήσιων προγραμμάτων εργασίας και την υποβολή στο διοικητικό συμβούλιο εκθέσεων σχετικά με την εφαρμογή τους·

| 7) | την εκπόνηση κατάλληλου σχεδίου κανόνων εφαρμογής του κανονισμού υπηρεσιακής κατάστασης και του καθεστώτος που εφαρμόζεται επί του λοιπού προσωπικού, σύμφωνα με το άρθρο 110 του κανονισμού υπηρεσιακής κατάστασης (3)· |
| --- | --- |

7)

την εκπόνηση κατάλληλου σχεδίου κανόνων εφαρμογής του κανονισμού υπηρεσιακής κατάστασης και του καθεστώτος που εφαρμόζεται επί του λοιπού προσωπικού, σύμφωνα με το άρθρο 110 του κανονισμού υπηρεσιακής κατάστασης (3)·

| 8) | την κατάρτιση του σχεδίου ενοποιημένης ετήσιας έκθεσης πεπραγμένων του CEPOL και την υποβολή του στο διοικητικό συμβούλιο προς έγκριση· |
| --- | --- |

8)

την κατάρτιση του σχεδίου ενοποιημένης ετήσιας έκθεσης πεπραγμένων του CEPOL και την υποβολή του στο διοικητικό συμβούλιο προς έγκριση·

| 9) | την κατάρτιση σχεδίου δράσης σε συνέχεια των πορισμάτων εσωτερικών ή εξωτερικών εκθέσεων ελέγχου και αξιολογήσεων, καθώς και των ερευνών της OLAF, και την υποβολή έκθεσης προόδου δύο φορές ετησίως στην Επιτροπή και ανά τακτά χρονικά διαστήματα στο διοικητικό συμβούλιο· |
| --- | --- |

9)

την κατάρτιση σχεδίου δράσης σε συνέχεια των πορισμάτων εσωτερικών ή εξωτερικών εκθέσεων ελέγχου και αξιολογήσεων, καθώς και των ερευνών της OLAF, και την υποβολή έκθεσης προόδου δύο φορές ετησίως στην Επιτροπή και ανά τακτά χρονικά διαστήματα στο διοικητικό συμβούλιο·

| 10) | την προάσπιση των οικονομικών συμφερόντων της Ένωσης μέσω της εφαρμογής προληπτικών μέτρων κατά της απάτης, της διαφθοράς και κάθε άλλης παράνομης δραστηριότητας, με την επιφύλαξη της ερευνητικής αρμοδιότητας της OLAF, μέσω αποτελεσματικών ελέγχων και, εάν εντοπίζονται παρατυπίες, μέσω της ανάκτησης των αχρεωστήτως καταβληθέντων ποσών και, εφόσον ενδείκνυται, μέσω της επιβολής αποτελεσματικών, αναλογικών και αποτρεπτικών διοικητικών και οικονομικών κυρώσεων· |
| --- | --- |

10)

την προάσπιση των οικονομικών συμφερόντων της Ένωσης μέσω της εφαρμογής προληπτικών μέτρων κατά της απάτης, της διαφθοράς και κάθε άλλης παράνομης δραστηριότητας, με την επιφύλαξη της ερευνητικής αρμοδιότητας της OLAF, μέσω αποτελεσματικών ελέγχων και, εάν εντοπίζονται παρατυπίες, μέσω της ανάκτησης των αχρεωστήτως καταβληθέντων ποσών και, εφόσον ενδείκνυται, μέσω της επιβολής αποτελεσματικών, αναλογικών και αποτρεπτικών διοικητικών και οικονομικών κυρώσεων·

| 11) | τη χάραξη σχεδίου εσωτερικής στρατηγικής του CEPOL για την καταπολέμηση της απάτης και την υποβολή του στο διοικητικό συμβούλιο προς έγκριση· |
| --- | --- |

11)

τη χάραξη σχεδίου εσωτερικής στρατηγικής του CEPOL για την καταπολέμηση της απάτης και την υποβολή του στο διοικητικό συμβούλιο προς έγκριση·

| 12) | την εκπόνηση σχεδίου των δημοσιονομικών κανόνων που εφαρμόζονται στον CEPOL· |
| --- | --- |

12)

την εκπόνηση σχεδίου των δημοσιονομικών κανόνων που εφαρμόζονται στον CEPOL·

| 13) | την κατάρτιση σχεδίου κατάστασης των προβλεπόμενων εσόδων και δαπανών του CEPOL και την εκτέλεση του προϋπολογισμού της· |
| --- | --- |

13)

την κατάρτιση σχεδίου κατάστασης των προβλεπόμενων εσόδων και δαπανών του CEPOL και την εκτέλεση του προϋπολογισμού της·

| 14) | την παροχή συνδρομής στον πρόεδρο του διοικητικού συμβουλίου κατά την προετοιμασία των συνεδριάσεων του διοικητικού συμβουλίου· |
| --- | --- |

14)

την παροχή συνδρομής στον πρόεδρο του διοικητικού συμβουλίου κατά την προετοιμασία των συνεδριάσεων του διοικητικού συμβουλίου·

| 15) | την εκτέλεση άλλων καθηκόντων που απορρέουν από τον κανονισμό του CEPOL. |
| --- | --- |

15)

την εκτέλεση άλλων καθηκόντων που απορρέουν από τον κανονισμό του CEPOL.

Τι αναζητούμε (κριτήρια επιλογής)

Ο/Η ιδανικός/-ή υποψήφιος/-α θα είναι δυναμικός/-ή, υψηλού επιπέδου επαγγελματίας που θα πρέπει να πληροί τα εξής κριτήρια επιλογής:

| α) | Διευθυντικές δεξιότητες:







  — | Ικανότητα δυναμικής διοίκησης ενός οργανισμού, τόσο σε στρατηγικό επίπεδο όσο και σε επίπεδο λειτουργικής διαχείρισης. |
| --- | --- | --- |

α)

Διευθυντικές δεξιότητες:

—

Ικανότητα δυναμικής διοίκησης ενός οργανισμού, τόσο σε στρατηγικό επίπεδο όσο και σε επίπεδο λειτουργικής διαχείρισης.

| — | Ικανότητα κατάρτισης και υλοποίησης στρατηγικού οράματος, καθορισμού στόχων, κινητοποίησης και διοίκησης ομάδων σε ένα πολυπολιτισμικό και πολυγλωσσικό περιβάλλον· |
| --- | --- |

—

Ικανότητα κατάρτισης και υλοποίησης στρατηγικού οράματος, καθορισμού στόχων, κινητοποίησης και διοίκησης ομάδων σε ένα πολυπολιτισμικό και πολυγλωσσικό περιβάλλον·

| — | Άριστες και αποδεδειγμένες διοικητικές και διευθυντικές ικανότητες, και ιδίως πείρα στη διαχείριση δημοσιονομικών, χρηματοοικονομικών και ανθρώπινων πόρων σε ανώτερο επίπεδο, σε εθνικό, ευρωπαϊκό και/ή διεθνές πλαίσιο. |
| --- | --- |

—

Άριστες και αποδεδειγμένες διοικητικές και διευθυντικές ικανότητες, και ιδίως πείρα στη διαχείριση δημοσιονομικών, χρηματοοικονομικών και ανθρώπινων πόρων σε ανώτερο επίπεδο, σε εθνικό, ευρωπαϊκό και/ή διεθνές πλαίσιο.

| β) | Ειδικές δεξιότητες και πείρα:







  — | Πείρα και γνώσεις σχετικά με τις πολιτικές και τις πρακτικές επιβολής του νόμου της ΕΕ, ιδίως σε σχέση με την επιχειρησιακή συνεργασία και τα συστήματα πληροφοριών· |
| --- | --- | --- |

β)

Ειδικές δεξιότητες και πείρα:

—

Πείρα και γνώσεις σχετικά με τις πολιτικές και τις πρακτικές επιβολής του νόμου της ΕΕ, ιδίως σε σχέση με την επιχειρησιακή συνεργασία και τα συστήματα πληροφοριών·

| — | Πείρα όσον αφορά την ανάπτυξη και την εφαρμογή πολιτικών που σχετίζονται με τη μάθηση και την κατάρτιση· |
| --- | --- |

—

Πείρα όσον αφορά την ανάπτυξη και την εφαρμογή πολιτικών που σχετίζονται με τη μάθηση και την κατάρτιση·

| — | Πολύ καλή γνώση των προγραμμάτων κατάρτισης της ΕΕ για την επιβολή του νόμου που προσφέρονται από διάφορους παρόχους κατάρτισης σε ενωσιακό και εθνικό επίπεδο· |
| --- | --- |

—

Πολύ καλή γνώση των προγραμμάτων κατάρτισης της ΕΕ για την επιβολή του νόμου που προσφέρονται από διάφορους παρόχους κατάρτισης σε ενωσιακό και εθνικό επίπεδο·

| — | Εμπεριστατωμένη κατανόηση του αντικτύπου των νέων τεχνολογιών στις δραστηριότητες μάθησης, τόσο όσον αφορά τα παιδαγωγικά εργαλεία όσο και την ανάγκη συνεχούς αναβάθμισης των δεξιοτήτων επιβολής του νόμου· |
| --- | --- |

—

Εμπεριστατωμένη κατανόηση του αντικτύπου των νέων τεχνολογιών στις δραστηριότητες μάθησης, τόσο όσον αφορά τα παιδαγωγικά εργαλεία όσο και την ανάγκη συνεχούς αναβάθμισης των δεξιοτήτων επιβολής του νόμου·

| — | Καλή γενική κατανόηση των πολιτικών της ΕΕ στους τομείς της εσωτερικής ασφάλειας· |
| --- | --- |

—

Καλή γενική κατανόηση των πολιτικών της ΕΕ στους τομείς της εσωτερικής ασφάλειας·

| — | Καλή κατανόηση των ευρωπαϊκών θεσμικών οργάνων και του τρόπου λειτουργίας και αλληλεπίδρασής τους· |
| --- | --- |

—

Καλή κατανόηση των ευρωπαϊκών θεσμικών οργάνων και του τρόπου λειτουργίας και αλληλεπίδρασής τους·

| — | [Επιθυμητή] Γνώση του νομικού πλαισίου, των δραστηριοτήτων και των διαδικασιών του CEPOL. |
| --- | --- |

—

[Επιθυμητή] Γνώση του νομικού πλαισίου, των δραστηριοτήτων και των διαδικασιών του CEPOL.

| — | Η πείρα στην αξιοποίηση ερευνητικών γνώσεων στον τομέα της κατάρτισης στην επιβολή του νόμου θα αποτελέσει πλεονέκτημα· |
| --- | --- |

—

Η πείρα στην αξιοποίηση ερευνητικών γνώσεων στον τομέα της κατάρτισης στην επιβολή του νόμου θα αποτελέσει πλεονέκτημα·

| γ) | Προσωπικές ιδιότητες:







  — | Εξαιρετική ικανότητα δημιουργίας καλών εργασιακών σχέσεων και αποτελεσματικής και άνετης επικοινωνίας με το προσωπικό και όλα τα ενδιαφερόμενα μέρη, με διαφανή και ανοικτό τρόπο· |
| --- | --- | --- |

γ)

Προσωπικές ιδιότητες:

—

Εξαιρετική ικανότητα δημιουργίας καλών εργασιακών σχέσεων και αποτελεσματικής και άνετης επικοινωνίας με το προσωπικό και όλα τα ενδιαφερόμενα μέρη, με διαφανή και ανοικτό τρόπο·

| — | Άριστες διαπροσωπικές δεξιότητες και ικανότητα εργασίας σε ένα πολυεθνικό και διεθνές περιβάλλον· |
| --- | --- |

—

Άριστες διαπροσωπικές δεξιότητες και ικανότητα εργασίας σε ένα πολυεθνικό και διεθνές περιβάλλον·

| — | Ακεραιότητα και ήθος· |
| --- | --- |

—

Ακεραιότητα και ήθος·

| — | Ικανότητα να δέχεται εποικοδομητική κριτική και να αποδέχεται αλλαγές. |
| --- | --- |

—

Ικανότητα να δέχεται εποικοδομητική κριτική και να αποδέχεται αλλαγές.

Η γλώσσα εργασίας του CEPOL είναι η αγγλική. Ως εκ τούτου, η ικανότητα επικοινωνίας στην αγγλική γλώσσα αποτελεί ουσιώδη απαίτηση. Η γνώση άλλων γλωσσών της Ευρωπαϊκής Ένωσης, πέραν εκείνων που αναφέρονται στα κριτήρια επιλεξιμότητας, θα αποτελέσει πλεονέκτημα.

Απαραίτητα προσόντα των υποψηφίων (προϋποθέσεις επιλεξιμότητας)

Οι υποψήφιοι/-ες θα συμπεριληφθούν στη φάση επιλογής μόνον εφόσον πληρούν τις ακόλουθες τυπικές προϋποθέσεις κατά τη λήξη της προθεσμίας υποβολής αιτήσεων:

| — | Ιθαγένεια: οι υποψήφιοι/-ες πρέπει να είναι υπήκοοι κράτους μέλους της Ευρωπαϊκής Ένωσης. |
| --- | --- |

—

Ιθαγένεια: οι υποψήφιοι/-ες πρέπει να είναι υπήκοοι κράτους μέλους της Ευρωπαϊκής Ένωσης.

| — | Πτυχίο ή δίπλωμα πανεπιστημίου: οι υποψήφιοι/-ες πρέπει να διαθέτουν:






  — | είτε επίπεδο εκπαίδευσης που αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο, όταν η κανονική διάρκεια της πανεπιστημιακής εκπαίδευσης είναι τουλάχιστον τετραετής· |
| --- | --- | --- |

—

Πτυχίο ή δίπλωμα πανεπιστημίου: οι υποψήφιοι/-ες πρέπει να διαθέτουν:

—

είτε επίπεδο εκπαίδευσης που αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο, όταν η κανονική διάρκεια της πανεπιστημιακής εκπαίδευσης είναι τουλάχιστον τετραετής·

| — | είτε επίπεδο εκπαίδευσης που αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο και σχετική επαγγελματική πείρα τουλάχιστον ενός έτους, όταν η κανονική διάρκεια της πανεπιστημιακής εκπαίδευσης είναι τουλάχιστον τριετής (η εν λόγω επαγγελματική πείρα ενός έτους δεν μπορεί να συνυπολογιστεί στην απαιτούμενη κατωτέρω επαγγελματική πείρα μετά την απόκτηση του πανεπιστημιακού τίτλου). |
| --- | --- |

—

είτε επίπεδο εκπαίδευσης που αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο και σχετική επαγγελματική πείρα τουλάχιστον ενός έτους, όταν η κανονική διάρκεια της πανεπιστημιακής εκπαίδευσης είναι τουλάχιστον τριετής (η εν λόγω επαγγελματική πείρα ενός έτους δεν μπορεί να συνυπολογιστεί στην απαιτούμενη κατωτέρω επαγγελματική πείρα μετά την απόκτηση του πανεπιστημιακού τίτλου).

| — | Επαγγελματική πείρα: οι υποψήφιοι/-ες πρέπει να διαθέτουν τουλάχιστον 15ετή επαγγελματική πείρα (4) σε επίπεδο στο οποίο παρέχουν πρόσβαση τα ανωτέρω προσόντα. Τουλάχιστον τα 5 έτη της εν λόγω επαγγελματικής πείρας πρέπει να έχουν αποκτηθεί στον τομέα της επιβολής του νόμου ή της κατάρτισης/εκπαίδευσης της αστυνομίας. |
| --- | --- |

—

Επαγγελματική πείρα: οι υποψήφιοι/-ες πρέπει να διαθέτουν τουλάχιστον 15ετή επαγγελματική πείρα (4) σε επίπεδο στο οποίο παρέχουν πρόσβαση τα ανωτέρω προσόντα. Τουλάχιστον τα 5 έτη της εν λόγω επαγγελματικής πείρας πρέπει να έχουν αποκτηθεί στον τομέα της επιβολής του νόμου ή της κατάρτισης/εκπαίδευσης της αστυνομίας.

| — | Διευθυντική πείρα: τουλάχιστον 5 από τα έτη της επαγγελματικής πείρας μετά την απόκτηση του πανεπιστημιακού τίτλου πρέπει να έχουν αποκτηθεί σε ανώτερη διευθυντική θέση (5) στον τομέα της επιβολής του νόμου· |
| --- | --- |

—

Διευθυντική πείρα: τουλάχιστον 5 από τα έτη της επαγγελματικής πείρας μετά την απόκτηση του πανεπιστημιακού τίτλου πρέπει να έχουν αποκτηθεί σε ανώτερη διευθυντική θέση (5) στον τομέα της επιβολής του νόμου·

| — | Γλώσσες: οι υποψήφιοι/-ες πρέπει να διαθέτουν σε βάθος γνώση μίας από τις επίσημες γλώσσες της Ευρωπαϊκής Ένωσης (6) και ικανοποιητική γνώση μίας ακόμη από τις εν λόγω επίσημες γλώσσες. Κατά τη διάρκεια των συνεντεύξεων, οι επιτροπές επιλογής θα επαληθεύσουν κατά πόσον οι υποψήφιοι/-ες πληρούν την απαίτηση σχετικά με την ικανοποιητική γνώση μίας άλλης επίσημης γλώσσας της ΕΕ. Για τον σκοπό αυτόν, μέρος της συνέντευξης ενδέχεται να διεξαχθεί στην άλλη γλώσσα. |
| --- | --- |

—

Γλώσσες: οι υποψήφιοι/-ες πρέπει να διαθέτουν σε βάθος γνώση μίας από τις επίσημες γλώσσες της Ευρωπαϊκής Ένωσης (6) και ικανοποιητική γνώση μίας ακόμη από τις εν λόγω επίσημες γλώσσες. Κατά τη διάρκεια των συνεντεύξεων, οι επιτροπές επιλογής θα επαληθεύσουν κατά πόσον οι υποψήφιοι/-ες πληρούν την απαίτηση σχετικά με την ικανοποιητική γνώση μίας άλλης επίσημης γλώσσας της ΕΕ. Για τον σκοπό αυτόν, μέρος της συνέντευξης ενδέχεται να διεξαχθεί στην άλλη γλώσσα.

| — | Όριο ηλικίας: οι υποψήφιοι/-ες πρέπει να είναι σε θέση να συμπληρώσουν, κατά τη λήξη της προθεσμίας υποβολής των αιτήσεων, την πλήρη 4ετή θητεία προτού φτάσουν στην ηλικία συνταξιοδότησης. Για τους/τις έκτακτους/-ες υπαλλήλους της Ευρωπαϊκής Ένωσης, η ηλικία συνταξιοδότησης ορίζεται ως το τέλος του μήνα κατά τον οποίο ο/η υπάλληλος συμπληρώνει το 66ο έτος της ηλικίας του/της (βλ. άρθρο 47 του καθεστώτος που εφαρμόζεται επί του λοιπού προσωπικού της Ευρωπαϊκής Ένωσης (7)). |
| --- | --- |

—

Όριο ηλικίας: οι υποψήφιοι/-ες πρέπει να είναι σε θέση να συμπληρώσουν, κατά τη λήξη της προθεσμίας υποβολής των αιτήσεων, την πλήρη 4ετή θητεία προτού φτάσουν στην ηλικία συνταξιοδότησης. Για τους/τις έκτακτους/-ες υπαλλήλους της Ευρωπαϊκής Ένωσης, η ηλικία συνταξιοδότησης ορίζεται ως το τέλος του μήνα κατά τον οποίο ο/η υπάλληλος συμπληρώνει το 66ο έτος της ηλικίας του/της (βλ. άρθρο 47 του καθεστώτος που εφαρμόζεται επί του λοιπού προσωπικού της Ευρωπαϊκής Ένωσης (7)).

Επιλογή και διορισμός

Ο/Η εκτελεστικός/-ή διευθυντής/-ρια διορίζεται από το διοικητικό συμβούλιο του CEPOL βάσει καταλόγου επικρατέστερων υποψηφίων που παρέχεται από επιτροπή επιλογής αποτελούμενη από μέλη διορισμένα από τα κράτη μέλη και την Επιτροπή.

Η Ευρωπαϊκή Επιτροπή θα αναλύσει όλες τις αιτήσεις και θα προβεί σε μια πρώτη επαλήθευση της επιλεξιμότητας· η επιτροπή επιλογής θα προσδιορίσει τους/τις υποψηφίους/-ιες με τα καλύτερα προσόντα βάσει των προαναφερθέντων κριτηρίων επιλογής, οι οποίοι/-ες ενδέχεται να κληθούν σε κέντρο αξιολόγησης το οποίο διαχειρίζονται εξωτερικοί σύμβουλοι προσλήψεων. Αφού οι υποψήφιοι/-ιες υποβληθούν σε αξιολόγηση, θα κληθούν σε συνέντευξη από την επιτροπή επιλογής. Με βάση τα αποτελέσματα της συνέντευξης, καθώς και την αξιολόγηση από το εξωτερικό κέντρο, η επιτροπή επιλογής θα καταρτίσει κατάλογο τουλάχιστον τριών υποψηφίων που κρίνει κατάλληλους/-ες για την άσκηση των καθηκόντων του/της εκτελεστικού/-ής διευθυντή/-ριας στον CEPOL. Οι υποψήφιοι που περιλαμβάνονται στον κατάλογο επικρατέστερων υποψηφίων θα κληθούν σε συνέντευξη με το διοικητικό συμβούλιο. Η συμπερίληψη στον εν λόγω κατάλογο επικρατέστερων υποψηφίων δεν εξασφαλίζει διορισμό.

Το διοικητικό συμβούλιο θα λάβει την απόφαση διορισμού του/της εκτελεστικού/-ής διευθυντή/-ριας λαμβάνοντας υπόψη τα αποτελέσματα της προεπιλογής, την αξιολόγηση από το εξωτερικό κέντρο και την έκβαση των συνεντεύξεων. Οι υποψήφιοι/-ες ενδέχεται να κληθούν και σε άλλες συνεντεύξεις και/ή δοκιμασίες, πέραν εκείνων που αναφέρονται ανωτέρω.

Η απόφαση λαμβάνεται με μυστική ψηφοφορία. Επιλέγεται ο υποψήφιος που συγκεντρώνει τα δύο τρίτα των ψήφων. Εφόσον κανένας/καμία υποψήφιος/-α δεν συγκεντρώσει την πλειοψηφία των δύο τρίτων στον πρώτο γύρο, διεξάγεται δεύτερος γύρος κατόπιν του οποίου αποκλείεται ο/η υποψήφιος/-α με τον μικρότερο αριθμό ψήφων. Όταν μείνουν μόνο δύο υποψήφιοι/-ες, διεξάγονται διαδοχικοί γύροι ψηφοφορίας έως ότου ένας/μία υποψήφιος/-α λάβει την απόλυτη πλειοψηφία.

Για λειτουργικούς λόγους και για να ολοκληρωθεί η διαδικασία επιλογής το ταχύτερο δυνατόν, προς το συμφέρον τόσο των υποψηφίων όσο και του Οργανισμού, η διαδικασία επιλογής θα πραγματοποιηθεί μόνο στην αγγλική γλώσσα (8).

Ίσες ευκαιρίες

Ο CEPOL εφαρμόζει πολιτική ίσων ευκαιριών και απαγόρευσης των διακρίσεων, σύμφωνα με το άρθρο 1δ του κανονισμού υπηρεσιακής κατάστασης, και ενθαρρύνει αιτήσεις που θα μπορούσαν να συμβάλουν σε μεγαλύτερη ποικιλομορφία, ισότητα των φύλων και συνολική γεωγραφική ισορροπία εντός του οργανισμού.

Όροι απασχόλησης

Οι μισθοί και οι όροι απασχόλησης είναι αυτοί που προβλέπονται στο καθεστώς που εφαρμόζεται επί του λοιπού προσωπικού της Ευρωπαϊκής Ένωσης.

Ο/Η επιτυχών/-ούσα υποψήφιος/-α θα προσληφθεί από τον Οργανισμό ως έκτακτος/-η υπάλληλος στον βαθμό AD 14 (9). Θα καταταχθεί, ανάλογα με τον χρόνο της επαγγελματικής του/της πείρας, στο κλιμάκιο 1 ή στο κλιμάκιο 2 του βαθμού αυτού.

Ο/Η επιτυχών/-ούσα υποψήφιος/-α θα προσληφθεί για αρχική θητεία διάρκειας 4 ετών, η οποία μπορεί να παραταθεί για μέγιστο χρονικό διάστημα 4 ετών, σύμφωνα με τον κανονισμό για την ίδρυση του Οργανισμού, όπως αυτός θα ισχύει κατά τη στιγμή του διορισμού.

Οι υποψήφιοι/-ες πρέπει να γνωρίζουν ότι το καθεστώς που εφαρμόζεται επί του λοιπού προσωπικού της Ευρωπαϊκής Ένωσης απαιτεί από όλους/-ες τους/τις νεοπροσληφθέντες/-είσες υπαλλήλους να ολοκληρώσουν επιτυχώς περίοδο δοκιμασίας διάρκειας εννέα μηνών.

Ο τόπος εργασίας είναι η Βουδαπέστη, Ουγγαρία, όπου έχει την έδρα του ο CEPOL.

Η θέση θα είναι διαθέσιμη από τις 16 Φεβρουαρίου 2022.

Ανεξαρτησία και δήλωση συμφερόντων

Πριν από την ανάληψη των καθηκόντων του/της, ο/η διευθυντής/-ρια θα κληθεί να υποβάλει δήλωση δέσμευσης ότι θα ενεργεί με αμεροληψία προς το δημόσιο συμφέρον, καθώς και δήλωση σχετικά με οποιαδήποτε συμφέροντά του/της τα οποία ενδέχεται να θεωρηθεί ότι θίγουν την ανεξαρτησία του/της.

Διαδικασία υποβολής αίτησης

Πριν υποβάλετε την αίτησή σας, θα πρέπει να ελέγξετε προσεκτικά αν πληροίτε όλες τις προϋποθέσεις επιλεξιμότητας (βλ. σημείο «Απαραίτητα προσόντα των υποψηφίων»), ιδίως όσον αφορά τα είδη των διπλωμάτων/πτυχίων και την επαγγελματική πείρα υψηλού επιπέδου, καθώς και τις γλωσσικές ικανότητες που απαιτούνται. Οι υποψήφιοι/-ες που δεν πληρούν οποιαδήποτε από τις εν λόγω απαιτήσεις επιλεξιμότητας αποκλείονται αυτόματα από τη διαδικασία επιλογής.

Εάν επιθυμείτε να υποβάλετε αίτηση υποψηφιότητας, πρέπει να εγγραφείτε μέσω του διαδικτύου στον ακόλουθο ιστότοπο και να ακολουθήσετε τις οδηγίες σχετικά με τα διάφορα στάδια της διαδικασίας:

https://ec.europa.eu/dgs/human-resources/seniormanagementvacancies/CV_Encadext/index.cfm?fuseaction=premierAcces&langue=EN

Πρέπει να διαθέτετε έγκυρη διεύθυνση ηλεκτρονικού ταχυδρομείου. Η διεύθυνση αυτή θα χρησιμοποιηθεί για την επιβεβαίωση της εγγραφής σας, καθώς και για την επικοινωνία μαζί σας κατά τα διάφορα στάδια της διαδικασίας. Ως εκ τούτου, πρέπει να ενημερώσετε την Ευρωπαϊκή Επιτροπή για οποιαδήποτε αλλαγή της διεύθυνσή σας ηλ. ταχυδρομείου.

Για τη συμπλήρωση της αίτησης υποψηφιότητας, απαιτούνται η τηλεφόρτωση βιογραφικού σημειώματος σε μορφότυπο PDF, κατά προτίμηση βάσει του μορφότυπου για τα βιογραφικά σημειώματα Europass CV (10), και η σύνταξη, ηλεκτρονικά, επιστολής εκδήλωσης ενδιαφέροντος (έως 8 000 χαρακτήρες). Το βιογραφικό σας σημείωμα και η επιστολή εκδήλωσης ενδιαφέροντος μπορούν να υποβληθούν σε οποιαδήποτε από τις επίσημες γλώσσες της Ευρωπαϊκής Ένωσης.

Αφού ολοκληρώσετε τη διαδικασία ηλεκτρονικής εγγραφής, θα λάβετε ηλεκτρονικό μήνυμα με το οποίο θα επιβεβαιώνεται ότι η αίτησή σας καταχωρίστηκε. Αν δεν λάβετε μήνυμα επιβεβαίωσης, τότε η αίτησή σας δεν έχει καταχωριστεί!

Επισημαίνεται ότι δεν μπορείτε να παρακολουθείτε την πορεία της αίτησής σας ηλεκτρονικά. Θα ενημερώνεστε απευθείας από την Ευρωπαϊκή Επιτροπή όσον αφορά την πορεία της αίτησής σας.

Αν χρειάζεστε περισσότερες πληροφορίες και/ή αν αντιμετωπίζετε τεχνικά προβλήματα, μπορείτε να στείλετε ηλεκτρονικό μήνυμα στη διεύθυνση: HR-MANAGEMENT-ONLINE@ec.europa.eu

Ημερομηνία λήξης

Η προθεσμία για την εγγραφή σας λήγει στις 6 Οκτωβρίου 2021, 12:00 το μεσημέρι, ώρα Βρυξελλών. Μετά την παρέλευση αυτού του χρονικού ορίου δεν θα υπάρχει πλέον δυνατότητα εγγραφής.

Η έγκαιρη ολοκλήρωση της ηλεκτρονικής σας εγγραφής αποτελεί δική σας ευθύνη. Σας συνιστούμε θερμά να μην περιμένετε μέχρι τις τελευταίες ημέρες για να υποβάλετε την αίτηση, δεδομένου ότι τυχόν μεγάλος φόρτος κίνησης δεδομένων ή τυχόν πρόβλημα στη σύνδεσή σας με το διαδίκτυο μπορεί να προκαλέσει διακοπή της διαδικασίας ηλεκτρονικής εγγραφής πριν από την ολοκλήρωσή της και να υποχρεωθείτε να επαναλάβετε την όλη διαδικασία. Μετά τη λήξη της προθεσμίας εγγραφής δεν θα υπάρχει πλέον δυνατότητα εισαγωγής στοιχείων. Οι εκπρόθεσμες εγγραφές δεν γίνονται δεκτές.

Σημαντικές πληροφορίες για τους/τις υποψήφιους/-ες

Υπενθυμίζεται στους/στις υποψηφίους/-ες ότι οι εργασίες των διάφορων επιτροπών επιλογής είναι απόρρητες. Απαγορεύεται στους/στις υποψηφίους/-ες και σε κάθε τρίτο που ενεργεί για λογαριασμό υποψηφίου/-ας να έλθουν σε άμεση ή έμμεση επαφή με μέλος των εν λόγω επιτροπών. Όλα τα ερωτήματα πρέπει να απευθύνονται στη γραμματεία της αρμόδιας επιτροπής.

Προστασία των δεδομένων προσωπικού χαρακτήρα

Η Ευρωπαϊκή Επιτροπή και ο CEPOL μεριμνούν ώστε τα δεδομένα προσωπικού χαρακτήρα των υποψηφίων να αντιμετωπίζονται όπως απαιτείται από τον κανονισμό (ΕΕ) 2018/1725 του Ευρωπαϊκού Κοινοβουλίου και του Συμβουλίου (11). Αυτό ισχύει ιδίως όσον αφορά την εμπιστευτικότητα και την ασφάλεια των εν λόγω δεδομένων.

---

(1)  ΕΕ L 336 της 30.12.2000, σ. 1.

(2)  Κανονισμός (ΕΕ) 2015/2219 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2015, σχετικά με τον Οργανισμό της Ευρωπαϊκής Ένωσης για την Κατάρτιση στον Τομέα της Επιβολής του Νόμου (ΕΑΑ) και για την αντικατάσταση και κατάργηση της απόφασης 2005/681/ΔΕΥ του Συμβουλίου (ΕΕ L 319 της 4.12.2015, σ. 1).

(3)  https://eur-lex.europa.eu/legal-content/EL/TXT/PDF/?uri=CELEX:01962R0031-20210101

(4)  Η επαγγελματική πείρα λαμβάνεται υπόψη μόνο αν αντιστοιχεί σε πραγματική εργασιακή σχέση που ορίζεται ως πραγματική, γνήσια εργασία, η οποία παρέχεται επ’ αμοιβή και με την ιδιότητα του μισθωτού (κάθε είδος σύμβασης) ή του παρόχου υπηρεσίας. Οι επαγγελματικές δραστηριότητες που ασκούνται υπό καθεστώς μερικής απασχόλησης υπολογίζονται αναλογικά, με βάση το πιστοποιημένο ποσοστό των ωρών εργασίας πλήρους απασχόλησης. Η άδεια μητρότητας / γονική άδεια / άδεια υιοθεσίας λαμβάνεται υπόψη αν εντάσσεται στο πλαίσιο σύμβασης εργασίας. Τα διδακτορικά εξομοιώνονται με επαγγελματική πείρα, ακόμη και όταν δεν είναι αμειβόμενα, αλλά για διάστημα τριών ετών κατ’ ανώτατο όριο, υπό την προϋπόθεση ότι έχουν ολοκληρωθεί επιτυχώς. Κάθε χρονικό διάστημα υπολογίζεται μία μόνο φορά.

(5)  Στο βιογραφικό τους σημείωμα, οι υποψήφιοι/-ες πρέπει να αναφέρουν με σαφήνεια, για όλα τα έτη κατά τη διάρκεια των οποίων απέκτησαν διευθυντική πείρα, τα ακόλουθα: 1) τον τίτλο που είχαν και τα καθήκοντα που άσκησαν στις διευθυντικές θέσεις που κατείχαν· 2) τον αριθμό υπαλλήλων τους οποίους διοικούσαν στις θέσεις αυτές· 3) το ύψος του προϋπολογισμού που διαχειρίζονταν· 4) τον αριθμό των ανώτερων και κατώτερων βαθμίδων ιεραρχίας· και 5) τον αριθμό των ομολόγων τους στην ίδια βαθμίδα ιεραρχίας.

(6)  http://eur-lex.europa.eu/legal-content/EL/TXT/PDF/?uri=CELEX:01958R0001-20130701&qid=1408533709461&from=EL

(7)  https://eur-lex.europa.eu/legal-content/EL/TXT/PDF/?uri=CELEX:01962R0031-20210101

(8)  Η επιτροπή επιλογής φροντίζει να μη δοθεί αδικαιολόγητο πλεονέκτημα σε υποψήφιους/-ες που έχουν αυτή τη γλώσσα ως μητρική.

(9)  Από την 1η Ιουλίου 2020 ο διορθωτικός συντελεστής που εφαρμόζεται στους μισθούς και τις συντάξεις των υπαλλήλων και του λοιπού προσωπικού της Ευρωπαϊκής Ένωσης για τη Βουδαπέστη ανέρχεται σε 71,9 %. Ο συντελεστής αυτός υπόκειται σε ετήσια αναθεώρηση.

(10)  Μπορείτε να βρείτε πληροφορίες για το πώς θα δημιουργήσετε το βιογραφικό σας σημείωμα Europass ηλεκτρονικά στη διεύθυνση: https://europa.eu/europass/el/create-europass-cv

(11)  Κανονισμός (ΕΕ) 2018/1725 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2018, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα θεσμικά και λοιπά όργανα και τους οργανισμούς της Ένωσης και την ελεύθερη κυκλοφορία των δεδομένων αυτών, και για την κατάργηση του κανονισμού (ΕΚ) αριθ. 45/2001 και της απόφασης αριθ. 1247/2002/ΕΚ (ΕΕ L 295 της 21.11.2018, σ. 39).

---